* 1815-ben írt első változata nem keltett figyelmet.
* 1819 Székesfehérváron nem engedélyezték az előadást
* 1833-ban Kassán előadták a darabot.
* 1839-ben egyetlen előadás erejéig már bemutattatik
* 1845-ben több, Bécset megbotránkoztató eset után szigorították az eljárást.

**Bánk bán, avagy ismételt változtatásokat sürgetünk. A híres Bánk bán operáját rendületlenül cenzúráztatni kell! Tömérdek ellenérv van a zenedráma ellen, míg mellette csekély mennyiség adatik.**

**Eme mű számos okból felháborodást kelthet országunk népének szívében, gyűlöletet a német társadalom ellen. Országunk, melynek hegyei pompától ragyogtak, vizeiben mosott lepedők vértől nem áztak. Miután ellepték hazánkat a merániaiak, tönkretették mindazt, mi fény volt egy csoport számára. Letörték egy nép szarvait, megfosztották hazájuktól és becsületüktől.**

**Ezúton ismét erre a helyzetre jutottunk. Rossz oldalra voksoltunk, vesztettünk. Országunk elfogyott, embereink mára már nem mondhatók a mieinknek. Bevonult egy nagyhatalom, melynek éhező vadjai tovább fosztanak és gyalázzák asszonyainkat, férfiembereinket főbe lövik.**

**Sokaknak úgy tűnhet ebben az időben, hogy az opera fiatal legényeket akar a harcra, katonaságra buzdítani, mivel a zenedrámában fellelhető egy verbunk nevezetű táncdal, és erre a periódusra jellemzőek a szabadságharcok. Így a további forradalmak elkerülése érdekében a Bánk bánt be kell tiltatni, hogy elkerüljük az újabb eszmei vagy egyéb összeütközéseket.**

**Másrészről pedig észrevehető, hogy a Bánk bán operájának eredeti, Egressy Béni által írt librettója eléggé bonyolult textusú, ami egy egyszerű népnek nem imponál. Ki nézne meg olyan zenedrámát, aminek a nyelvezetét nem érti?**

**A forradalom leverése után sem lehetett a darabot bemutatni. Elég kényes téma a királynő meggyilkolásának mozzanatait ábrázolni színpadi jelenetként, vagy esetleg a paraszti nyomort. Az utóbbi még kényesebb, hiszen ezekben az időkben a puritán, szerény körülmények közt élő polgárok magukra vehetik a mozzanatot, hiszen teljesen átérzik a mű mondanivalóját. Miért engednénk, hogy az összetört polgárok még nagyobb csapás részesei legyenek az opera által?**

**Erkel művében látható, hogy az asszonyok kisebbségben vannak, elnyomásban részesülnek. Azok az asszonyok, akik gyermeket nevelnek, hogy a magyar vérvonalat fenntartsák, tényleg ilyen elemekben részesednének? Nem hiszem, hogy ilyen művel kellene ezeket a nőket szórakoztatni.**

**Emellett éppen kimerültünk a második világháború okozta traumák miatt. Sok honfitársunk életét vesztette, sok asszony megözvegyült, illetve sok gyermek jutott árvaságra. Magyarország elbukott, hatalmas árokba esett azáltal, hogy leigáztak minket. Még mindig a meg nem gyógyuló sebeinket nyaldossuk, egy ilyen dráma feltépheti újra a sebeinket, visszatérhetnénk a nemrég véget ért szörnyű pusztulásba, mivel az opera betekintést kínál egy ehhez hasonló helyzetbe.**

**Ismételten tömérdek ellenérv van a zenedráma ellen, ám nemcsak a száraz érvek nyújtanak kellő meggyőződést ellene, hanem az is, ha utánaolvasunk a mű történetének.**